নিজের কেরিয়ারে বলিউডের পাশাপাশি হলিউডকেও সমান গুরুত্ব দিতে চান নার্গিস ফকরি। প্রিয়ঙ্কা চোপড়া এবং দীপিকা পাড়ুকোনের পর অনেকেই পা বাড়িয়ে ফেলেছেন হলিউডের দিকে। সেই পথে হাঁটছেন নার্গিসও। ইতিমধ্যে হলিউডে হাতেখড়ি হয়ে গিয়েছে ‘স্পাই’ ছবির মাধ্যমে। তিনি বলেছেন, ‘‘হলিউড বা বলিউড, দুই ক্ষেত্রেই আমি হঠাৎ করে কাজ করার সুযোগ পেয়ে গিয়েছিলাম। এটা আমার ভাগ্য বলতে হবে। বলিউডের পাশাপাশি হলিউডেও আরও কাজ করতে চাই। হলিউডে অনেকগুলো ছবির অডিশনে ডাক পেয়েছিলাম। কিন্তু সেই সময় বলিউডের ছবির কাজে ব্যস্ত ছিলাম বলে সেগুলোতে যেতে পারিনি। বিশ্বাস করি, সুযোগ আবার আসবে। আমি তার অপেক্ষায় রয়েছি।’’ আপাতত রবি যাদবের ‘ব্যাঞ্জো’ ছবির শ্যুটিংয়ের কাজে ব্যস্ত নার্গিস।